Λεύκιος Καικίλιος Μέτελλος Δέντερ

Ο Λεύκιος Καικίλιος Μέτελλος Δέντερ, λατιν.: Lucius Caecilius Metellus Denter, ήταν ύπατος το 284 π.Χ. και πραίτορας τον επόμενο χρόνο. Με αυτή την ιδιότητα, έπεσε στον πόλεμο κατά των Σηνόνων και τον διαδέχθηκε ο Mάνιος Κούριος Δεντάτος.

Βιογραφία 
Ο Φίσερ, στο Ρωμαϊκά Χρονοδιαγράμματα (Römische Zeittafeln) του, τον έχει ως πραίτορα και επίσης ότι απεβίωσε το 285 π.Χ., και το επόμενο έτος τον έχει ξανά ως ύπατο. Ο Βίλχελμ Ντρούμαν αρνείται την ταυτότητα τού υπάτου και του πραίτορα, με το σκεπτικό ότι δεν ήταν συνηθισμένο για ένα άτομο να κατέχει την πραιτορία ένα έτος μετά την υπατία του, αλλά υπάρχουν παραδείγματα τέτοιου τρόπου διαδικασίας, οπότε η αντίρρηση του Ντρούμαν αποτυγχάνει.   

Ο Δέντερ μπορεί να ήταν ο πατέρας τού Λεύκιου Καικίλιου Μέτελλου, υπάτου το 251 και το 247 π.Χ. Η συγγένεια τού τελευταίου δίδεται ως L. f., C. n., δηλ. Lucius filius, Gaius neptis (γιος του Λεύκιου και εγγονός τού Γάιου). Σε αυτή την περίπτωση, ο πατέρας τού Δέντερ θα ήταν ο Γάιος Καικίλιος Μέτελλος. Μία εναλλακτική υπόθεση τον καθιστά γιο ή ανιψιό ενός Κόιντου Καικίλιου, υποτιθέμενου τριβούνου των πληβείων το 316 π.Χ. Κανένα αντίστοιχο άτομο δεν εμφανίζεται στο Οι Αξιωματούχοι της Ρωμαϊκής Δημοκρατίας, ή στο Λεξικό της Ελληνικής και Ρωμαϊκής Βιογραφίας και Μυθολογίας.

Δείτε επίσης 
 Γένος των Καικιλίων

Παραπομπές

Εξωτερικοί σύνδεσμοι 
 JSTOR: Classical Quarterly: New Series, Vol. 22, Νο. 2 (Νο., 1972), σελ. 309-325
 Λεξικό Ελληνικής και Ρωμαϊκής Βιογραφίας και Μυθολογίας, σελίδα 993 (στ. 1) 

Ρωμαίοι πολιτικοί
Ύπατοι της Ρωμαϊκής Δημοκρατίας